मंदिर का छठा तहखाना अभी नहीं खुलेगा : सुप्रीम कोर्ट  
सुप्रीम कोर्ट ने कहा कि छठे तहखाने को खोलने का फैसला एक्सपर्ट पैनल बाकी पांच तहखानों से मिले खजाने के मूल्यांकन के बाद करेगा।
पद्मनाभ स्वामी मंदिर के छठे तहखाने पर सुप्रीम कोर्ट ने कहा कि फिलहाल ये तहखाना नहीं खुलेगा। इस तहखाने को खोलने का फैसला एक्सपर्ट पैनल बाकी पांच तहखानों से मिले खजाने के मूल्यांकन के बाद करेगा। कोर्ट ने एक्सपर्ट पैनल से जल्द से जल्द रिपोर्ट पेश करने को कहा है। साथ ही कोर्ट ने केरल सरकार से मंदिर की मल्टी लेयर सिक्योरिटी करने को कहा।   कोर्ट ने ये भी कहा कि सीआरपीएफ की तैनाती की फिलहाल कोई जरूरत नहीं है। केरल सरकार सुरक्षा के लिहाज से वहां से दुकानें और राजनीतिक पार्टियों के दफ्तरों को हटा सकती है। सुरक्षा इंतज़ाम करते समय इस बात का खास ख्याल रखा जाए कि मंदिर की पवित्रता और परंपरा को किसी तरह का नुकसान ना हो।